b'\n_START_ARTICLE_\nKalle Hakkarainen\n_START_PARAGRAPH_\nKalle Pekka Antti Hakkarainen (8. joulukuuta 1940 Rautalampi \xe2\x80\x93 19. toukokuuta 2014 Suolahti, \xc3\x84\xc3\xa4nekoski) oli suomalainen maratonjuoksija, joka edusti Rautalammin Urheilijoita ja my\xc3\xb6hemmin Suolahden Urhoa._NEWLINE_Hakkarainen juoksi vuosina 1968\xe2\x80\x931976 yli 20 maratonia. Vuonna 1971 h\xc3\xa4n juoksi enn\xc3\xa4tyksekseen siihen menness\xc3\xa4 historian nelj\xc3\xa4nneksi nopeimpana suomalaisena ajan 2.18.01,2. Samana vuonna h\xc3\xa4n sijoittui yhdeks\xc3\xa4nneksi Helsingin EM-kilpailuissa. SM-mitaleja Hakkaraiselle kertyi maratonilta nelj\xc3\xa4: kulta 1970, hopea 1971 ja pronssi 1968 sek\xc3\xa4 1969. Hakkarainen kuoli Suolahdessa 19. toukokuuta 2014, 73-vuotiaana.'